Ministru kabineta noteikumu projekta

“Grozījumi Ministru kabineta 2001. gada 28. augusta noteikumos Nr. 382 “Interešu izglītības programmu finansēšanas kārtība””

sākotnējās ietekmes novērtējuma ziņojums (anotācija)

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Tiesību akta projekta mērķis ir, atbilstoši Ministru kabineta 2017. gada 22. augusta noteikumiem Nr. 501 ”Pedagogu profesionālās darbības kvalitātes novērtēšanas organizēšanas kārtība” (turpmāk – noteikumi Nr. 501), veikt izmaiņas valsts mērķdotācijas aprēķinā pedagogu profesionālās darbības kvalitātes pakāpju piemaksām, kā arī veicināt efektīvāku valsts budžeta mērķdotācijas pedagogu darba samaksai izlietojumu pašvaldībās.Projekta spēkā stāšanās laiks ir 2018. gada 1. septembris. |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Ministru kabineta noteikumu projekts “Grozījumi Ministru kabineta 2001. gada 28. augusta noteikumos Nr. 382 "Interešu izglītības programmu finansēšanas kārtība"” (turpmāk – projekts) izstrādāts pēc Izglītības un zinātnes ministrijas (turpmāk – ministrija) iniciatīvas, ņemot vērā veikto finanšu analīzi par valsts budžeta finansējuma pedagogu darba samaksai un valsts sociālās apdrošināšanas obligātajām iemaksām (turpmāk – mērķdotācija) izlietojumu izglītības iestādēs, kas pašvaldībā saņēmušas licenci interešu izglītības programmu īstenošanai, kā arī, pamatojoties uz Izglītības likuma 53. panta otro daļu un pārejas noteikumu 59. punktu. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Ministru kabineta 2001. gada 28. augusta noteikumos Nr. 382 "Interešu izglītības programmu finansēšanas kārtība" (turpmāk – noteikumi Nr.382) nosaka kārtību, kādā ministrija aprēķina un pašvaldības saņem mērķdotāciju.Ministrija, pamatojoties uz Valsts izglītības informācijas sistēmā (turpmāk – VIIS) apstiprināto informāciju par skolēnu skaitu kārtējā gada 1.septembrī, aprēķina pašvaldībām mērķdotāciju par periodu no kārtējā gada 1.septembra līdz nākamā gada 31.augustam. Taču reālā mērķdotācijas sadale tiek veikta periodam no kārtējā gada 1. septembra līdz 31. decembrim, kas tiek apstiprināts ar Ministru kabineta rīkojumu, bet periodam nākamā gada 1. janvāra līdz 31. augustam mērķdotācija tiek apstiprināta, pieņemot likumu par nākamā gada budžetu. Ņemot vērā, ka mērķdotācijas aprēķins tiek veikts balstoties uz skolēnu skaitu kārtējā gada 1. septembrī, mērķdotāciju pašvaldības saņem pēc rīkojuma par mērķdotācijas sadales pašvaldībām apstiprināšanas Ministru kabinetā, kas pēdējos gados ir septembra beigās vai oktobra sākumā. 2018.gada 20.februārī ministrija organizēja sanāksmi, kurā piedalījās arī Finanšu ministrijas, Latvijas Pašvaldību savienības un Latvijas Izglītības un zinātnes darbinieku arodbiedrības pārstāvji, lai diskutētu par iespēju nodrošināt normatīvo regulējumu, lai pašvaldības būtu tiesīgas izmaksāt pedagogiem darba algu par septembra mēnesi no mērķdotācijas avansa maksājuma. Ņemot vērā, ka ir pašvaldības, kurās skolēnu skaita izmaiņas uz 1. septembri ir būtiskas, kas ietekmē arī finansējuma apjomu, tika pieņemts lēmums, ka ministrija, kārtējā gada septembrī pārskaitīs pašvaldībām mērķdotācijas avansa maksājumu 75 procentu apmērā no viena mēneša mērķdotācijas, kas apstiprināta ikgadējā valsts budžeta likumā par periodu no kārtējā gada 1.janvāra līdz 31.augustam. Ievērojot minēto, projekts paredz papildināt noteikumus Nr.382 ar 8.3 punktu, tādējādi pašvaldībām radot pārliecību, ka mērķdotācijas avansa maksājums septembrī ir garantēts.Lai būtu nepārprotami skaidrs, no kāda perioda mērķdotācijas tiek aprēķināts avansa maksājums, noteikumu Nr.382 8. punkts izteikts jaunā redakcijā, kas atbilst reālajai mērķdotācijas sadalei, tas ir, nosakot divus mērķdotāciju sadales periodus – no 1. septembra līdz 31. decembrim un no 1. janvāra līdz 31. augustam.2017. gada 1. septembrī stājās spēkā noteikumi Nr. 501, kas nosaka pedagogu profesionālās darbības kvalitātes novērtēšanas kārtību izglītības iestādē. Gan Izglītības likuma 53. panta otrā daļa, gan noteikumi Nr. 501 paredz, ka piemaksas par iegūto profesionālās darbības kvalitātes pakāpi (turpmāk – kvalitātes pakāpes piemaksa) nosaka izglītības iestādes vadītājs. Līdz ar to ir jāmaina kārtība kā nosaka mērķdotācijas apmēru piemaksām par iegūtajām kvalitātes pakāpēm. VIIS pieejamo datu analīze rāda, ka 2017./2018.m.g. kvalitātes pakāpju piemaksas pedagogiem, kas īsteno interešu izglītības programmas veidoja vidēji trīs procentus no pedagogu darba samaksai aprēķinātās mērķdotācijas. Jāņem vērā, ka daļai pedagogu, kuriem profesionālās darbības kvalitātes pakāpi apliecinošs dokuments izsniegts līdz 2017. gada 9. augustam, būs tiesības saņemt kvalitātes pakāpes piemaksu līdz kvalitātes pakāpi apliecinoša dokumenta derīguma termiņa beigām. Tādēļ tiek plānots mērķdotāciju, kas atbrīvosies no kvalitātes pakāpju iemaksām pedagogiem, kuriem profesionālās darbības kvalitātes pakāpi apliecinošs dokuments derīgs līdz 2017. gada 31. augustam, novirzīt kvalitātes pakāpes piemaksām pedagogiem, kuri 1., 2. vai 3. kvalitātes pakāpi ieguvuši pēc 2017. gada 9. augusta. Saskaņā ar Satversmes tiesas 2018. gada 21. februāra spriedumu lietā Nr. 2017-11-03 “Par Ministru kabineta 2014. gada 17. jūnija noteikumu Nr. 350 “Pedagogu profesionālās darbības kvalitātes novērtēšanas kārtība” 91. punkta atbilstību Latvijas Republikas Satversmes 1., 64., 91. pantam un Izglītības likuma 49.1 panta pirmajai un trešajai daļai, kā arī Ministru kabineta 2016. gada 5. jūlija noteikumu Nr. 445 “Pedagogu darba samaksas noteikumi” (turpmāk – noteikumi Nr. 445) 27. punkta atbilstību Latvijas Republikas Satversmes 1. pantam”, noteikts, ka noteikumu Nr. 445 27. punkts ir uzskatāms par prettiesisku un spēkā neesošu no tā pieņemšanas brīža.Lai, atbilstoši Izglītības likuma regulējumam, nodrošinātu kvalitātes piemaksas līdz profesionālās darbības kvalitātes pakāpi apliecinošs dokuments derīguma termiņa beigām tiem pedagogiem, kuriem profesionālās darbības kvalitātes pakāpi apliecinošs dokuments izsniegts līdz 2017. gada 9. augustam, projekts paredz izteikt noteikumu Nr.382   8.1 punktu jaunā redakcijā, kas paredz, ka pedagogiem, kuriem profesionālās darbības 3., 4. un 5. kvalitātes pakāpi apliecinošs dokuments izsniegts līdz 2017. gada 9. augustam, līdz kvalitātes pakāpi apliecinoša dokumenta derīguma termiņa beigām profesionālās darbības kvalitātes piemaksām nepieciešamo finansējumu ministrija aprēķina un sadala ņemot vērā informāciju par darba likmju skaitu kārtējā gada 1.septembrī, ko pašvaldības ievada VIIS. Savukārt, noteikumu Nr.382 8.12.apakšpunkts izteikts redakcijā, kas paredz, ka piemaksas apmēru nosaka atbilstoši Izglītības likuma pārejas noteikumu 59. punktā noteiktajam.Lai, atbilstoši Izglītības likuma regulējumam, nodrošinātu kvalitātes piemaksas tiem pedagogiem, kuriem profesionālās darbības kvalitātes pakāpi apliecinošs dokuments izsniegts pēc 2017. gada 9. augusta, projekts paredz papildināt noteikumus Nr.382   ar 8.2 punktu, kas noteic, ka papildu finansējumu piemaksām aprēķina līdz trīs procentiem no noteikumu Nr.382   8. punktā minētās mērķdotācijas.Atbilstoši likuma “Par grāmatvedību” 8. pantam pārējie ārējie un iekšējie attaisnojuma dokumenti par uzņēmuma saimnieciskajiem darījumiem ir jāiegrāmato uzņēmuma grāmatvedības reģistros pēc iespējas drīzāk, bet ne vēlāk kā 15 dienu laikā pēc tā mēneša beigām, kurā attaisnojuma dokuments ir saņemts vai izsniegts, t.i. grāmatojumus jāveic līdz nākošā mēneša 15. datumam.Ievērojot, ka pārskats ir jāiesniedz pēc uzkrāšanas principa un grāmatojumu par iepriekšējo mēnesi var veikt līdz kārtējā mēneša 15.datumam, nav iespējams sagatavot kvalitatīvu pārskatu noteiktajos termiņos, līdz ar to pārskata iesniegšanas datums mainīts no 15.septembra uz 20.septembri un no 15.janvāra uz 20.janvāri.Precizēts noteikumus Nr.382 pielikums, kur pārskata veidlapa papildināta ar jaunām rindām, kurās jānorāda:- pašvaldības pārskaitītā mērķdotācija uz ministriju (rinda PASV\_UZ\_IZM);- piemaksas pedagogiem, kuri ir ieguvuši 3., 4. un 5.kvalitātes pakāpi līdz 2017.gada 9.augustam (rindas 3.kv, 4.kv un 5.kv);- darba devēja valsts sociālās apdrošināšanas obligātās iemaksas (rinda 1210) un darba devēja pabalstus, kompensācijas un citus maksājumus (rinda 1220);- slimības nauda;- atlaišanas pabalsti, kas izmaksāti saskaņā ar likuma “Par valsts budžetu 2018. gadam” 3.panta 4.punktā noteikto (rinda 1221).Šobrīd visi minētie izdevumi ir iekļauti pārskata veidlapas rindā “1200 “Darba devēja valsts sociālās apdrošināšanas iemaksas””. Veidlapas papildināšana radīs lielāku pārskatāmību un novērsīs problēmas, kas saistītas ar iespēju šos izdevumus iekļaut citās izdevumu pozīcijās.Tāpat, pielikums papildināts ar skaidrojošo daļu, kas nosaka veidlapas aizpildīšanas principus un ar paskaidrojumu, kurā jānorāda izglītības iestāžu, kuru pedagogiem izmaksāti atlaišanas pabalsti, nosaukumi un summas. |
| 3. | Projekta izstrādē iesaistītās institūcijas un publiskas personas kapitālsabiedrības | Ministrija |
| 4. | Cita informācija | Nav |

|  |
| --- |
|  **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Izglītības iestāžu, kas pašvaldībā saņēmušas licenci interešu izglītības programmu īstenošanai pedagogi, 110 novadu pašvaldības un 9 republikas pilsētu pašvaldības. |
| 2. | Tiesiskā regulējuma ietekme uz tautsaimniecību un administratīvo slogu | Sabiedrības grupām projekta tiesiskais regulējums nemaina tiesības un pienākumus. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Atbilstības izmaksu monetārs novērtējums | Projekts šo jomu neskar. |
| 5. | Cita informācija | Nav |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Projekts šo jomu neskar. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar. |

|  |
| --- |
| **VI. Sabiedrības līdzdalība un komunikācijas aktivitātes** |
| Projekts šo jomu neskar. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Ministrija, novadu un republikas pilsētu pašvaldības. |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekts šo jomu neskar. |
| 3. | Cita informācija | Nav |

Izglītības un zinātnes ministrs Kārlis Šadurskis

Vīza:

Valsts sekretāra vietnieks –

Sporta departamenta direktors,

valsts sekretāra pienākumu izpildītājs Edgars Severs

02.08.2018.

I.Pavloviča, 67047860

initra.pavlovica@izm.gov.lv